cyanic-selkie/wikianc huggingface dataset:
Suursaar
Ajalugu
1856. aastal sõitis saare lähedal tormi tõttu karile kolmemastiline purjelaev Amerika, mis oli kaubalastiga teel Tallinna. Õnnetuses hukkus 130 meeskonnaliikmest 38 (4 ohvitseri ja 34 madrust), kes maeti saare kalmistule.
Tarkvara testimine
Ajalugu
1983. aastal avaldati "Guideline for Lifecycle Validation, Verification, and Testing of Computer Software". 1988–... ennetamine
Suursaar
Ajalugu
1900. aastal toimus Suursaarelt vene raadioleiutaja Aleksandr Popovi juhtimisel maailma esimene praktilist kasu toonud raadioseanss Kuutsalo kaudu Kotka ja Kroonlinnaga saare lõunakalda lähedal kaljudele sõitnud soomuslaeva General-admiral Apraksini päästetööde korraldamiseks. Selle sündmuse tähistamiseks on saarel obelisk.
Tartu rahuleping aastal 1920 kindlustas, et Suursaar kuulus Soomele.
Suursaar II maailmasõja ajal
Suurenenud sõjaohu tõttu evakueeriti Suursaarelt 1939. aasta oktoobris kõik 772 elanikku.
Tarkvara testimine
Käsitlusala
Testimise peamine eesmärk on tarkvara vigade ja puuduste avastamine. See ülesanne ei ole lihtne, kuna testimisega pole võimalik kindlaks teha toote nõuetekohast toimimist kõikidel tingimustel, vaid ainult kõrvalekaldeid korralikust töötamisest kindlatel tingimustel. Tarkvara testimine hõlmab koodi uurimist ja täitmist erinevates keskkondades ning erinevatel tingimustel. Kontrollitakse koodi eesmärgipärast toimimist. Tänapäevases tarkvaraarenduse kultuuris võivad testimisorganisatsioon ja tarkvara arendusmeeskond olla eraldiseisvad üksused. Tarkvara testijatel on mitmeid rolle. Testimisest saadud teabega saab parandada tarkvara väljatöötamise üldist protsessi.
Suursaar
Suursaar II maailmasõja ajal
Talvesõja alguses (1. detsembril 1939) pommitas NSV Liidu õhuvägi Suursaart, misjärel otsustas väike 10-liikmeline soomlaste kaitsesalk saarelt lahkuda. Paari päeva pärast (3–4. detsember) hõivasid venelased tühjaksjäänud saare. Talvesõja lõppedes jäi Suursaar rahulepingu järgi NSV Liidu kontrolli alla.
Tarkvara testimine
Funktsionaalne ja mittefunktsionaalne testimine
Funktsionaalne testimine tähendab mingi kindla tegevuse või funktsiooni töötamise kontrollimist. Funktsionaalse testimisega kontrollitavad nõuded on tavaliselt kirjas koodi dokumentatsioonis, kuigi mõned testimismetoodikad kasutavad ka testjuhtumeid või kasutajate tagasisidet. Funktsionaalsed testid vastavad küsimustele "Kas kasutaja saab seda teha?" ja "Kas see funktsioon töötab?".
Suursaar
Suursaar II maailmasõja ajal
Jätkusõja puhkedes lahkusid venelased saarelt 1941. aasta detsembris, misjärel hõivasid saare omakorda soomlased. Mõneks kuuks saarele jäänud soomlased lahkusid pärast venelaste rünnakut 1942. aasta jaanuaris. 26. märtsil tungisid soomlased üle Soome lahe jää õhuväe toel uuesti Suursaarele ning see vallutati raske lahinguga kahe päeva jooksul. Venelased kaotasid langenute ja vangilangenutena 250, soomlased langenute ja haavatutena 170 sõdurit.
Tarkvara testimine
Vead ja puudused
Tarkvaratoote puuduste põhjuseks ei ole üksnes programmeerimisvead, vaid neid võivad põhjustada ka näiteks puudulikult kirjeldatud nõuded, mille põhjal tarkvara luuakse. Sageli on kirjeldamata jäetud või puudulikult kirjeldatud tarkvara mittefunktsionaalsed nõuded, näiteks testitavus, skaleeritavus, hallatavus, kasutatavus, jõudlus ja turvalisus.
Tarkvaravead võivad tekkida järgmiselt: programmeerija eksimuse tulemusena tekib viga tarkvara lähtekoodi. Teatud tingimustel läheb sellise koodi käivitamisel süsteem katki või töötab valesti. Kõik programmeerimisvead ei pruugi mõjutada tarkvara toimimist, näiteks võib viga sisaldav tarkvara töötada laitmatult, kui vigast koodilõiku programmis tegelikult ei kasutatagi. Viga võib avalduda, kui käivitamise keskkond (näiteks riistvaraplatvorm või tarkvara, millega programm suhtleb) või tööks kasutatavad andmed muutuvad ja seetõttu vigast koodi kasutama hakatakse. Üks viga võib avalduda mitmel eri moel.
Suursaar
Suursaar II maailmasõja ajal
Soome väljaastumisega Jätkusõjast septembris 1944 avas Nõukogude mereväele läbipääsu Soome lahele. Sakslased olid selleks ajaks taganenud Narva jõeni ja otsustasid Suursaare hõivamisega piirata NSV Liidu laevastiku tegevust Soome lahel. Operatsiooni Tanne Ost läbiviimine jäi täielikult Kriegsmarinele. 14. septembril Tallinnast saabunud sakslased nõudsid soomlastelt saare üleandmist, keeldumisel asusid Saksa väed pärast keskööd rünnakule. Saarel hästi kindlustunud soomlasi toetasid õhust Nõukogude õhuväed. Operatsioon lõppes 15. septembril Saksa väegrupi täieliku lüüasaamisega – vangi langes 1231 (kellest 175 olid haavatud) ja hukkus 153 sakslast. Soomlaste kaotused olid 36 hukkunut, 67 haavatut ja 8 lahingus kadunud sõdurit.
Moskvas sõlmitud Jätkusõja rahulepingu järgi loobus Soome Suursaarest, mis kinnistati ametlikult 1947. aasta Pariisi lepingutega. Praegu kuulub Suursaar Venemaale.
Tarkvara testimine
Vigade leidmine varakult
Arvatakse, et mida varem viga leitakse, seda odavam ja lihtsam on seda parandada. Järgnev tabel näitab, kuidas probleemi lahendamise ajakulu sõltub arendamise järgust, mil viga leiti. Näiteks kui nõuetes sisalduvat viga märgatakse alles pärast toote väljalaset, siis võtab selle parandamine 10–100 korda rohkem aega kui siis, kui see viga oleks leitud juba nõuete ülevaatamisel.
Suursaar
Ehitised
Nüüdisajal on saarel soomlaste Suurküla ja selle kalmistu varemed.
Tarkvara testimine
Ühilduvus
Tihti põhjustavad tarkvaratõrkeid ühilduvusprobleemid, mis tähendab tarkvara sobimatust mõne muu programmiga, näiteks operatsioonisüsteemi või veebibrauseriga. Samuti võib tekitada probleeme muutunud käivituskeskkond, näiteks kui eelnevalt töölaual töötanud programm muudetakse veebibrauseris töötavaks veebirakenduseks.
Suursaar
Asustus
Vanimad kirjalikud teated Suursaare asustusest pärinevad 15. sajandist.
Tarkvara testimine
Ühilduvus
Mitteühilduvus võib olla tingitud sellest, et tarkvara on testitud ainult ühe OSi versiooniga, tavaliselt kõige uuema väljalaskega. Nii võib juhtuda, et tarkvara ei toimi varasema või hilisema riist- või tarkvaraga või ta ei ühildu täielikult mõne teise OSiga. Selliseid riske on võimalik maandada, jagades OSi funktsioonid moodulitesse või teekidesse.
Suursaar
Asustus
1939. aasta lõpus elas Suursaarel 772 inimest. Saarel oli kaks küla – Suurküla ja Kiiskinküla. Inimesed elatusid põhiliselt kala- ja hülgepüügist. Makse maksti tava kohaselt soolasilkudes ja hülgerasvas. Saare meremehed said tööd kaubalaevadel ja lootsidena. Harrastati ka kaubavedu Eesti ja Soome vahel.
Tarkvara testimine
Lähteandmete kombineerimine ja eeltingimused
Üks tarkvara testimise põhiprobleeme on algandmete ja eeltingimuste kombinatsioonide paljusus, mille täismahus testimine võib isegi lihtsa tarkvara puhul olla liiga keeruline või kulukas. Sellest tulenevalt ei pruugi testid harva avalduvaid vigu üles leida ja testimisest hoolimata võib vigade arv tarkvaratootes olla suur. Mittefunktsionaalsed kvaliteedinäitajad (kuidas peab tegema, mitte mida peab tegema) ei pruugi olla kõigile üheselt mõistetavad, näiteks kasutatavus, skaleeritavus, jõudlus, ühilduvus ja veakindlus.
Suursaar
Geoloogiline ehitus
pisi|Suursaare asendi kaart Suursaare geoloogilise ehituse vastu on huvi tuntud juba üle 150 aasta. Esimesed arvestatavad ja üldjoontes siiani paikapidavad geoloogilised ülevaated on koostanud Ramsay (1892) ning Kranck (1929). Hiljem, pärast Teist maailmasõda, on saare geoloogilise kaardistamisega tegelenud ka Eesti geoloogid.
Tarkvara testimine
Staatiline ja dünaamiline testimine
Tarkvara testimise meetodeid on palju. Staatilisel testimisel tarkvara ei käivitata, vaid analüüsitakse tarkvara lähtekoodi, vaadatakse läbi dokumentatsiooni või kontrollitakse koodi vastavust dokumentatsioonile. Staatiline testimine tuvastab tarkvara puudused (inglise keeles defect) varakult. Dünaamiline testimine tähendab koodi käivitamist ja selle toimimise jälgimist. Dünaamiline testimine tuvastab peamiselt tõrkeid (inglise keeles failure).
Suursaar
Geoloogiline ehitus
Suursaar on Eestile lähim koht, kus paljanduvad aluskorrakivimid. Saare geoloogilises arengus on olulist rolli mänginud tektoonilised liikumised, vulkanism ning hilisem kulutus. Suursaar on väga huvipakkuv oma geoloogilise ehituse äärmise mitmekesisuse poolest. Saare moodustab submeridionaalne aluskorra plokk, mis on tõenäoliselt ümbritsetud murrangutest. Saar koosneb kahest struktuursest korrusest. Alumise osa, mis paljandub saare lääneosas, moodustavad Svekofenni kompleksi tard- ja moondekivimid, ülemise aga postorogeensed vulkaniidid, peamiselt happelised kvartsporfüürid.
Tarkvara testimine
Staatiline ja dünaamiline testimine
Staatilise testimise võib praktikas mõnikord välja jätta (mida ka tihti paraku tehakse), dünaamiline testimine leiab aset igal programmi käivitatamisel. Dünaamiline testimine võib alata enne programmi täielikku valmimist, et kontrollida eelkõige koodi osasid (mooduleid või alamprogramme). Tavaliselt tehakse seda siluri (debugger) abil. Näiteks arvutustabeli programme testitakse nende olemuse tõttu suurel määral interaktiivselt, valemite või teksti muutmisel kuvatakse tulemused kohe.
Iraani lipp
Iraani lipp on Iraani ametlik lipp.
Riigi- ja rahvuslipp
Iraani praegune lipp võeti kasutusele 29. juulil 1980 riigi-, rahvus-,  ja sõjalipuna maal ja merel. Ta kajastab muutusi, mis tõi kaasa islamirevolutsioon. Lipu proportsioonid on 4:7, teistel andmetel ka 5:9.
Lipu põhielementideks on kolm horisontaalset laidu: ülevalt alla roheline, valge ja punane. Ligikaudsed värvitoonid on punasel Pantone 186 c / CMYK (%) C 0 - M90 - Y 80 - K 5, rohelisel Pantone 355 c / CMYK (%) C 100 - M 0 - Y 95 - K 5. Roheline sümboliseerib islamit, valge rahu ja punane vaprust. Need laiud olid kasutusel alates 20. sajandi algusest Iraani šahhide lippudel. Tõenäoliselt on värvid pärit hiljemalt 18. sajandist.
Šahhide ajal oli lipu keskel mõõka hoidva lõvi kujutis päikese taustal, mis on klassikaline Pärsia sümbol. Pärast islamirevolutsiooni asendati lõvi mitmetähendusliku sümboliga, mis on sõna "Allah" tulbikujuline stiliseeritud kirjapilt (mõõga kohal on geminaati markeeriv W-tähe sarnane diakriitiline märk tašdiid) ning mida võib lugeda ka kui "Allāhu akbar" ('Jumal on vägev'). Tulp sümboliseerib Iraani eest oma elu andnud noori inimesi (pärimuse kohaselt kasvab isamaa eest surnud sõduri hauale punane tulp). Viimastel aastatelon tulpi hakatud pidama märterluse sümboliks. See sümbol kujutab ka nelja poolkuud mõõgaga keskel. See sümbol rohelisena on Iraani vapil. Viis joont sümboliseerivad islami viit sammast. Sümboli kavandas Hamid Nadimi ning ajatolla Khomeynī kiitis selle ametlikult heaks 9. mail 1980.
Peale selle lisati pärast islamirevolutsiooni laidudevahelistele äärtele kiri "Allahu akbar" ('Jumal on vägev'), mis kordub 22 korda. See arv sümboliseerib revolutsiooni kuupäeva (Iraani kalendri 11. kuu (bahmanikuu) 22. päev; 11. veebruar 1979, ajatolla Khomeynī Iraani naasmise päev). Kirjastiil on islami esimestest sajanditest pärinev kufi kiri, mida võib näha iraani vanades mošeedes. Kirja tõttu ei ole Iraani lipp pööratav. Lipuvarras peab jääma vaatajast paremale poole.
Iraani ajaloolised lipud
Vanas Pärsias kasutati valget lippu, millel olid kujutatud lõvi ja päike. Päike tähendas Zarathustra õpetust ja mõtete puhtust. Lõvi tähendas pärslaste jõudu ja julgust. Lõvi ja päikese kujutamise viis ühtlustati alles 19. sajandi alguses, sest 1806 asutati Lõvi ja päikese orden, millelt võeti lõvi ja päikese kujutis üle ka lipule. Umbes 1845. aastast alates kujutati lõvi ‘Alī mõõgaga (mõõka hoidev lõvi). Tõenäoliselt pidi see kujutama šiismi valmidust kaitsta end babistlike reformide vastu.
Terminaator 3: Masinate mäss
"Terminaator 3: Masinate mäss" (originaalpealkirjaga "Terminator 3: Rise of the Machines") on 2003. aasta USA mängufilm.
Tarkvara testimine
Tarkvara verifitseerimine ja valideerimine
Tarkvara testimist kasutatakse seoses verifitseerimise ja valideerimisega.
Iraani lipp
Iraani ajaloolised lipud
19. sajandi lõpus (umbes 1885) ümbritseti lipp rohelise äärega. Tõenäoliselt olid selle taga Pärsia panislamistlikud taotlused. Roheline on islami värv üldiselt ning ‘Alīst põlvneva Fatimiidide kaliifidünastia värv. Samal ajal võeti kasutusele mereväelipp, millel ülemises ja alumises ääres oli roheline asendatud helelillakaspunasega.
Suursaar
Struve kaar
pisi|[[Struve geodeetiline kaar|Struve geodeetilise kaare mõõdupunkt Punkt Z Suursaarel]] Saarel asub UNESCO maailmapärandi nimistusse kuuluva Struve geodeetilise kaare kaks mõõdupunkti: Mäkiinpäällys ja Punkt Z.
Tarkvara testimine
Tarkvara testijate meeskond
Tarkvara testimist viivad läbi tarkvara testijad. 1980. aastani kasutati mõistet "tarkvaratestija" üldiselt, kuid hiljem muutus see tegevus eraldi elukutseks. Aja jooksul muutunud eesmärkide tõttu on tarkvara testimises tekkinud erinevaid rolle: testimise juht, peatestija, testide projekteerija, testija, testide automatiseerimise arendaja ja testimise administraator.
Iraani lipp
Iraani ajaloolised lipud
Revolutsiooni ajal aastatel 1905–1906 oli kasutusel ühtne lipp, millel olid vertikaalsed roheline, valge ja mereväelipult võetud lillakaspunane laid ning päikese, lõvi ja mõõga sümbol keskel, äärtega rohelisse ja punasesse laidu ulatuvalt.
Tarkvara testimine
Tarkvara kvaliteedi tagamine
Tarkvara testimist võib vaadelda tarkvara kvaliteedi tagamise (inglise keeles Software Quality Assurance ehk SQA) olulise osana. Tarkvara menetluse spetsialistid ja audiitorid jälgivad arendustegevust ja muudavad arendusprotsesse vastavalt vajadustele minimeerimaks tarnitavas tarkvaras esinevaid puudusi nii, et nende hulk mahuks aktsepteeritava määra sisse. "Aktsepteeritav määr" sõltub tarkvara otstarbest, näiteks arvutimängus olevad vead on ohutumad lennujuhtimissüsteemi vigadest.
Kuigi testimine on tihedalt seotud kvaliteedi tagamisega, on testimisosakonnad tihti eraldi üksused. Mõnes ettevõttes ei pruugi üldse olla SQA osakonda.
Iraani lipp
Iraani ajaloolised lipud
Aastal 1933 täpsustati punase toon praeguseks tooniks. Samuti võeti riigilipu kõrval kasutusele ilma keskel oleva sümbolita rahvus- ja kaubanduslipp ning mereväelipp, millel sümbolit ümbritseb pärg.
Tarkvara testimine
Tarkvara kvaliteedi tagamine
Tarkvara testimine on protsess, mille eesmärk on avastada puudused tarkvaras ja võrrelda arvutiprogrammi tulemusi loodetud tulemustega. Kvaliteedi tagamise (quality assurance) eesmärk on korraldada arendustegevust ja selle põhimõtteid, et vältida defektide teket juba arendusprotsessi alguses.
Iraani lipp
Iraani ajaloolised lipud
Kasutusel olid ka mitmed erilipud.
Tarkvara testimine
Testimismeetodid
Tarkvara testimise meetodid jagatakse traditsiooniliselt valge ja musta kasti testideks. Esimesel juhul uuritakse koodi ja testid tehakse programmi teksti alusel. Teisel juhul ei süveneta programmi teksti, vaid testitakse programmi funktsionaalsust.
Valge kasti meetod
Valge kasti (white-box) meetodi puhul on testijal juurdepääs sisemistele andmestruktuuridele ja algoritmidele (ja rakendatavale koodile).
Valge kasti testimise tüübid on:
Testide ulatus
Valge kasti testimismeetodeid võib kasutada ka selleks, et hinnata musta kasti testimismeetoditega loodud testide komplekti täiuslikkust. See võimaldab arendusmeeskonnal uurida süsteemi harvem testitud osi ning aitab tagada, et kõige olulisemad funktsioonid on testitud.
Kaks harilikku koodi ulatuse vormi on:
Mõlemad tagastavad koodi ulatuse mõõtarvu protsentides.
Musta kasti meetod
Musta kasti (black-box) testimine kohtleb tarkvara kui "musta kasti", teadmata midagi selle sisemisest teostusest. Musta kasti testimismeetodite hulka kuuluvad: samaväärsuste jaotamine, piirväärtuste analüüs, paarikaupa testimine, "hägune" testimine, mudelipõhine testimine, uurimuslik testimine ja spetsifikatsioonidel põhinev testimine.
Spetsifikatsioonidel põhinev testimine
Spetsifikatsioonidel põhineva testimise eesmärk on testida tarkvara funktsionaalsust vastavalt kehtivatele nõuetele. Seega testija sisestab andmed testobjekti ja näeb ainult väljundit. Selline testimistase nõuab tavaliselt põhjalikke testjuhtumeid, mis antakse testijale. Testija saab siis lihtsalt kontrollida, kas antud sisendi puhul väljundi väärtus (või käitumine) "on" või "ei ole" sama nagu eeldatav väärtus, mis on määratud testjuhtumis. Spetsifikatsioonil põhinev testimine on vajalik, kuid see ei ole piisav, et vältida teatud riske.
Eelised ja puudused
Musta kasti testija ei näe koodi ja ta eeldab, et koodis on kindlasti vead. Kasutades põhimõtet: "Küsige ja te saate", leiavad musta kasti testijad vigu seal, kus programmeerijad neid otsidagi ei oska. Teiselt poolt on musta kasti testimist kirjeldatud kui "pimeda labürindi läbimist ilma taskulambita", sest testija ei tea, kuidas on testitav tarkvara tegelikult üles ehitatud. Seepärast on olukordi, kus musta kasti testija kirjutab mitmeid testjuhtumeid, et kontrollida mõnd lihtsat asja, mida koodi teades saaks kontrollida ainult ühe testiga, ja mõni osa mustast kastist jääb üldse testimata.
Musta kasti testimise eeliseks on "koodist mõjutamata arvamus", kuid puuduseks "pimedas kompamine".
Halli kasti meetod
Halli kasti (grey-box) testimisel on programmi sisemine ehitus osaliselt teada, nt selle andmestruktuurid ja algoritmid, kuid testimine viiakse läbi kasutaja või musta kasti tasemel. Sisendandmetega manipuleerimine ja väljundivormindamine ei ole halli kasti testimine, sest sisend ja väljund on väljaspool "musta kasti" ehk testitavat süsteemi. Selline eristamine on eriti oluline integratsioonitestimises, kui kontrollitakse liideste põhjal, kas nt kahe erineva arendaja kirjutatud moodulid ühilduvad. Halli kasti testimise alla kuulub andmebaasi muutmine, sest tavaliselt ei saa kasutaja väljaspool testitavat süsteemi andmeid muuta. Halli kasti testimine võib hõlmata ka pöördprojekteerimist leidmaks näiteks piirväärtusi või tõrketeateid.
Testimise tasemed
Teste rühmitatakse tihti selle järgi, millises tarkvaraarenduse staadiumis neid lisatakse, või nende spetsiifilisuse järgi. Tarkvaratehnika IEEE juhendmaterjalis "Guide to the Software Engineering Body of Knowledge" (SWEBOK) kirjeldatakse tarkvara testimise tasemeid. Need tasemed on ühiktestimine, integratsioonitestimine ja süsteemitestimine. Kindlat protsessi mudelit ei kirjeldata. Teisi testimise tasemeid liigitatakse testimise eesmärgi järgi.
Ühiktestimine
Ühiktestimisel vastab üks test konkreetsele koodi osale, tavaliselt funktsioonile. Objektorienteeritud keskkonnas testitakse klasside tasemel ja minimaalsesse testi kaasatakse ka konstruktorid ja destruktorid.
Ühikteste kirjutavad arendajad tavaliselt valge kasti stiilis, et kontrollida, kas mingi funktsioon töötab nii nagu vaja. Ühe funktsiooni kohta võib olla mitu testi, et kontrollida funktsiooni töötamist piirväärtustel või erinevaid koodi harusid. Ühiktestimisega ei saa tagada terve tarkvaratoote õigsust. Pigem kontrollitakse sellega, kas erinevad tarkvara osad töötavad üksteisest eraldi.
Integratsioonitestimine
Integratsioonitestimisel kontrollitakse komponentidevaheliste liideste vastavust tarkvara disainile ning kõigi komponentide ühilduvust üksteisega. Tarkvara komponente võib integreerida järk-järgult või ühekorraga (big bang). Tavaliselt eelistatakse viimast, sest nii saab liideste vigu kiiremini leida ja parandada.
Integratsioonitestimine paljastab defektid liidestes ja vastastikustes toimetes integreeritud komponentide (moodulite) vahel. Integreeritakse ja testitakse järjest suuremaid tarkvara komponentide kogumeid, mis vastavad arhitektuurilise disaini elementidele, kuni kogu tarkvara töötab ühtse süsteemina.
Süsteemitestimine
Testitakse täielikult integreeritud süsteemi, et kinnitada süsteemi nõuetele vastavust.
Süsteemi integratsiooni testimine
Kinnitatakse, et süsteem on integreeritud mistahes välise või kolmanda osapoole süsteemiga, mis on määratletud süsteemi nõuetes.
Regressioonitestimine
Regressioonitestimise eesmärk on otsida vigu pärast koodi olulist muutmist. Täpsemalt otsitakse tarkvara regressioone ehk vanu vigu, mis võivad uuesti avalduda. Sellised regressioonid tekivad siis, kui varem töötanud kood lakkab vajalikul moel töötamast. Tavaliselt on regressioon programmi muutmise soovimatu kõrvalnähe, mis avaldub selles, et uus tarkvara osa ei hakka koos vana osaga tööle. Ühe regressioonitestimise meetodina kasutatakse varasemaid teste, et kontrollida, ega eelnevalt kindlaks tehtud vead pole taas esile kerkinud. Regressioonitestimise ulatus sõltub arendustegevuse etapist ja lisatud funktsionaalsuse kaalukusest. Testimine võib olla täielik, kui muudatused on riskantsed või neid tehakse arenduse lõppjärgus, või osaline, kui muudatused tehakse algusjärgus või kui need ei ole eriti riskantsed.
Vastuvõtutestimine
Vastuvõtutestimine võib tähendada kahte asja:
Alfatestimine
Alfatestimine on simuleeritud või tegelik testimine arendaja juures, seda teostavad potentsiaalsed kasutajad/kliendid või iseseisev testimismeeskond. Alfatestimist rakendatakse arendaja organisatsioonis vastvalminud tarkvara vastuvõtmiseks. Pärast alfatestimist läheb tarkvara edasi beetatestimisele.
Beetatestimine
Kui alfatestid õnnestuvad, saadetakse valmistarkvara beetatestimisse. Tarkvara versioone, mida nimetatakse beetaversioonideks, antakse vähestele inimestele väljaspool programmeerimise meeskonda. Need inimesed kasutavad vastvalminud tarkvaratoodet ja annavad kasutuskogemuse kohta arendajatele tagasisidet. Mõnikord tehakse beetaversioonid täiesti avalikuks, et saada tagasisisidet võimalikult paljudelt inimestelt.
Mittefunktsionaalne testimine
Erimeetodite olemasolul saab testida tarkvara mittefunktsionaalseid aspekte. Erinevalt talitluslikust (funktsionaalsest) testimisest, mis kontrollib tarkvara toimimist (ehk seda, kas tarkvara käitumine on kooskõlas dokumenteeritud ja dokumenteerimata nõuetega), kontrollitakse mittefunktsionaalse testimisega näiteks seda, kas tarkvara töötab korralikult ka siis, kui ta saab vigaseid või ootamatuid sisendeid. Mittefunktsionaalne testimine on näiteks hägune testimine, mis on sihiliku vigade süstimise vorm. Mittefunktsionaalsel testimisel, eriti tarkvara puhul, vaadatakse, kas vigaste või ootamatute sisendandmete puhul on sisendandmete kontroll ja vigade töötlemine piisavalt robustne. Mittefunktsionaalse testimise läbiviimiseks on nii mitmeid avatud lähtekoodiga ja vabavaralisi tööriistu kui ka kommertstarkvara.
Jõudlustestimine ja koormustestimine
Jõudlustest kontrollib tarkvara töökiirust määratud hulga andmete või kasutajatega, kuid sellega mõõdetakse ka teisi süsteemi parameetreid, näiteks skaleeritavust, töökindlust ja ressurssikasutust. Koormustestimisega kontrollitakse tarkvara suutlikkust töötada püsivalt kindlal koormusel. Mittefunktsionaalset koormustestimist nimetatakse tihti vastupidavuse testimiseks.
Jõudlustestimise ja koormustestimise all mõistetakse tihti sama asja.
Stabiilsuse testimine
Stabiilsuse testimine kontrollib, kas tarkvara on võimeline pidevalt töötama kindla ajaperioodi jooksul. Seda nimetatakse mõnikord vastupidavuse testimiseks.
Kasutatavuse testimine
Kasutuse katsetamine on vajalik, et kontrollida, kas kasutajaliidest on lihtne kasutada ja mõista.
Turvalisuse testimine
Turvalisuse testimine on oluline tarkvara puhul, mis töötleb konfidentsiaalseid andmeid. Sel juhul peab süsteem vastu pidama häkkimisele ja küberrünnakule.
Internatsionaliseerimine ja lokaliseerimine
Internatsionaliseerimise ja lokaliseerimise testimisega kontrollitakse, kas teise keelde tõlgitud või teise kultuuri jaoks kohandatud (nt muudetud valuuta või ajavööndiga) tarkvara töötab ja kas tõlkevasted on õiged.
Probleemid, mis võivad tekkida tarkvara lokaliseerimisel:
Nende probleemide vältimiseks peab sihtkeelt tundev testija kontrollima kõiki programmis olevaid tõlkeid ja veenduma, et need oleksid loetavad, vastavalt kontekstile õigesti tõlgitud ja et need ei tekitaks tõrkeid.
Destruktiivne testimine
Destruktiivsel testimisel üritatakse tekitada tõrkeid tarkvaraprogrammis või käivituskeskkonnas, et testida selle robustsust.
Traditsiooniline koskmudel
Tarkvara testimisele on omane tava, et seda teeb iseseisev testijate rühm pärast programmi funktsionaalse poole valmimist ja enne tarkvara kliendile edastamist. Sedasi toimimine lõpeb tihti sellega, et testimisele mõeldud aega kasutatakse puhvrina juhuks, kui projektis tekib viivitusi, kuid sel juhul väheneb testimisele pühendatud aeg.
Teine viis on testimist alustada projekti alguses ja seda jätkata projekti lõppemiseni.
Väle või ekstreemne arendusmudel
Mõned uued arendusmudelid, näiteks väle või ekstreemne programmeerimine, kasutavad testimisepõhist arendust. Selles protsessis kirjutavad arendajad kõigepealt ühiktestid (ekstreemses mudelis tihti paarisprogrammeerimisega). Alguses testid loomulikult ebaõnnestuvad. Kui koodi kirjutatakse juurde, siis läbitakse järjest rohkem teste. Testide komplekte uuendatakse töö käigus, kui leitakse uusi kasutusjuhtumeid ja vigade tekkimise võimalusi, ning need integreeritakse juba arendatud regressioonitestidega. Ühiktestid hoitakse ülejäänud lähtekoodiga koos ja tavaliselt põimitakse ehitamisprotsessiga (interaktiivsed testid tehakse eraldi käsitsi).
Automatiseeritud testimine
Paljud tarkvaraarendajad kasutavad järjest rohkem automatiseeritud testimist, eriti testimispõhise arenduse juures. Testide kirjutamiseks leidub tarkvaralisi raamistikke, mis võimaldavad iga versioonihaldussüsteemi sisse kantud muudatuse järel automaatselt teste läbi viia.
Testimisvahendid
Testimise tööriistad ja silurid on tarkvara testimisel ja vigade leidmisel olulised abivahendid. Testimise/vigade leidmise vahendid sisaldavad järgmisi võimalusi:
Mõned nendest tööriistadest saab lõimida integreeritud arenduskeskkonda.
Mõõtmised tarkvara testimises
Tavaliselt peetakse kvaliteetseks sellist tarkvara, milles ei ole vigu, mis on terviklik ja turvaline, aga kvaliteet võib hõlmata ka selliseid tehnilisi nõudeid nagu suutlikkus, töökindlus, porditavus, hooldatavus, ühilduvus ja kasutatavus. Neid on kirjeldatud ISO standardis ISO/IEC 9126.
Testimise tulemid
Tarkvara testimise tulemuseks on paremini töötav tarkvara ja suur kogus tarkvaraga seotud materjale.
Testi spetsifikatsiooni nimetatakse testimisplaaniks. Tarkvaraarendajatele on hästi teada, millised testimisplaanid täidetakse, ning see teave on juhtkonnale ja arendajatele kättesaadav. See teeb tarkvaraarendajad koodi arendamisel ja lisamuudatuste tegemisel ettevaatlikumaks. Mõnedel ettevõtetel on testimisstrateegia, mis on kõrgema taseme dokument.
Testskript – protseduur või kood kasutaja tegevuste matkimiseks. Algselt tähendas testskript automatiseeritud regressioonitestimise tööriistade väljundit. Testskripte luuakse testjuhtumite põhjal vastavate tööriistade või programmidega.
Testide komplekt – testjuhtumite kogu nimetatakse testide komplektiks. Testide komplekt sisaldab sageli ka üksikasjalikke juhiseid või eesmärke iga testjuhtumi jaoks. Kindlasti sisaldab see ka osa, kus testija teeb kindlaks süsteemi konfiguratsiooni, mida testimise ajal kasutatakse. Testide komplekt võib sisaldada ka eelnevalt vajalikke tingimusi, samme ja eelolevate testide kirjeldusi.
Testandmed – tavaliselt kasutatakse mitmeid erinevaid väärtusi või andmeid, et testida mingi tarkvara osa funktsionaalsust. Kõik testitavad andmed ja keskkonna muudetavad komponendid salvestatakse eraldi failidesse. Samuti oleks kliendi jaoks kasulik ka toodet või projekti nende andmetega varustada.
Testimisrakendus – tarkvara koos tööriistade ning sisendite, väljundite ja konfiguratsioonide näidistega on testimisrakendus.
Sertifikaadid
Tarkvara testijate ja kvaliteedi tagamise spetsialistide karjääri edendamiseks on loodud sertifitseerimisprogramme, kuid ühegi praegu väljastatava sertifikaadi omandamine ei nõua tegelikult tarkvara testimise oskuse demonstreerimist ning ükski sertifikatsioon ei põhine mõnel üldtunnustatud teabekogul. Seetõttu on avaldatud arvamust, et testimise valdkond pole sertifitseerimiseks valmis. Sertifitseerimine ei saa mõõta individuaalselt tootlikkust, oskusi või praktilisi teadmisi ega taga testija pädevust või professionaalsust.
Tarkvara testimise sertifitseerimise liigid
Testimise sertifikaadid
Kvaliteedi tagamise sertifikaadid
Vastuolulisus
Tarkvara testimine põhjustab vahel eriarvamusi, sest see sisaldab mitmeid vastuolusid.
"Kontekstipõhise" testimise pooldajad usuvad, et testimisel ei ole kindlaid reegleid. Pigem peaks testimisel kasutama eelnevaid kogemusi ja oskusi, mis antud olukorras kasuks tuleksid. Testimise meetodid tuleks endal välja mõelda.
Kas testijad peaksid õppima töötama pidevate muutuste ja ebakindluse keskel või peaksid nad taotlema protsessi "küpsust"? Väle testimine on muutunud alates 2006. aastast järjest populaarsemaks, peamiselt erasektoris. Samas valitsuse ja sõjaväelise tarkvara tarnijad kasutavad nii seda kui ka traditsioonilisi mudeleid.
Kas testid peaksid olema kavandatud teostamisega samal ajal või tuleks need kavandada juba eelnevalt?
Mõned autorid usuvad, et testide automatiseerimine on saadavat kasu arvesse võttes sedavõrd kallis, et seda tuleks kasutada säästlikult. Testimispõhise arendamise seisukohast peaks kirjutama xUnit-tüüpi testid enne funktsionaalsuse kirjutamist. Teste võib võtta kui nõuete jäädvustamise ja rakendamise viisi.
Kas testimine tuleks läbi viia ainult protsessi lõpus või ka selle vältel?
Agraar-tööstuskompleks
thumb|Põllumajandus on agraartööstuskompleksi tähtsaim osa Agraartööstuskompleks (lühendina ATK) on omavahel tihedalt seotud majandusharude rühm, mille ülesandeks on põllumajandustooraine tootmine ja töötlemine ning selleks soodsate tingimuste loomine.
Agraartööstuskompleksi koosseisu kuulub 4 valdkonda:
Alden
Alden on saar Norras Vestlandi maakonnas Askvolli vallas Dalsfjordeni merepoolse osa Vilnesjordenist mere pool Atløy ja Tvibyrge (idas) ning Værlandeti (läänes) vahel.
Saare pindala on 3,4 km².
Nimi
Nimi on õigupoolest mäenimi, mis tähendab 'kõrge, väljapaistev'.
Loodus
Rannik on järsk.
Kõrgeim punkt on Norskehesten (460 m), mis on tuntud meremärk, sest ta paistab kaugele. Mäge hüütakse ka Den norske hest ('Norra hobune').
Asustus
Saare lõunaosas on Aldeni talu.
Kaigepere
Kaigepere on küla Rapla maakonnas Rapla vallas.
Aastatel 1991–2017 (kuni Eesti omavalitsuste haldusreformini) asus küla Raikküla vallas.
Tuulepark
pisi|[[Rõuste tuulepark]] Tuulepark on tuuleelektrijaam, milles elektrienergiat toodetakse mitme elektrituuliku abil.
Tuuleparkide võimsus
pisi|Pakri tuulepark, vaade Vääna-Jõesuu lähistelt Tuulepargid võivad olla väga erineva võimsusega, sõltuvalt tuulegeneraatorite arvust ja suurusest.
Maailma suurim tuulepark on Hiinas asuv Gansu tuulepark (Jiuquan wind Power Base) üldvõimsusega 6 GW (2012). 2020. aastaks pidi see kasvama 20 GW-ni.
Suuruselt kolmas tuulepark maailmas on Alta tuuleenergia keskus (Alta Wind Energy Center) ehk Mojave tuulepark (Mojave Wind Farm) Ameerika Ühendriikides California osariigis üldvõimsusega 1548 MW, plaanis on suurendada seda 3 GW-ni. .
Suurimad tuulepargid asuvad Ameerika Ühendriikides veel Texase osariigis, sealhulgas Roscoe tuulepark, mille võimsus on 781,5 MW.
2009. aasta septembris avati Taani ranniku lähedal tol ajal maailma suurim avamere tuulepark Horns Rev 2, mis hõlmas 35 ruutkilomeetri suuruse ala ja koosnes 91 elektrituulikust üldvõimsusega 209 MW.
2010. aasta septembris avati Põhjameres Inglismaa ranniku lähedal tol ajal maailma suurim Thaneti avamere tuulepark, mis koosnes 100 elektrituulikust üldvõimsusega 300 MW.
2013. aasta aprillis avati Inglismaa kaguosas umbes 20 km kaugusel Kenti krahvkonna rannikust tol ajal maailma suurim London Array tuulepark, mis koosnes 175 elektrituulikust üldvõimsusega 630 MW.
pisi|Walney tuulepargi rajamine 2018. aasta septembris avati Inglismaa loodeosas Cumbria krahvkonna rannikust 15 kilomeetri kaugusel Iiri meres maailma suurim Walney meretuulepark (Walney Extension offshore wind farm) üldvõimsusega 659 MW, mis koosneb 87 elektrituulikust ja hõlmab umbes 145 ruutkilomeetri suuruse ala. Tuulepargis on 40 MHI-Vestase-tüüpi elektrituulikut võimsusega 8,25 MW ja 47 Siemens Gamesa tüüpi elektrituulikut võimsusega 7 MW. See on aastatel 2010–2011 loodud Walney I ja Walney II meretuuleparkide jätk. Seega on Walney meretuulepargis kokku 189 tuulikut üldvõimsusega 1026,2 MW.
Maailmas on ehitamisel mitu üle 1 GW võimsusega tuuleparki.
Aastaks 2020 on plaanis ehitada Põhja-Inglismaal Yorkshire'i ranniku lähedale 407 ruutkilomeetri suurusele alale Hornsea Project One tuulepark üldvõimsusega 1,2 GW, mis hakkab koosnema 174 tuuleturbiinist kõrgusega 190 meetrit.
Tuulepargid Eestis
pisi|Virtsu I tuulepark (2007) Esimene tuulepark Eestis rajati 2002. aasta sügisel Virtsu sadama lähedale. See oli Virtsu I tuulepark, mille koosseisu kuulus 3 tuulikut võimsusega 0,6 MW.
2008. aasta lõpus Eestis oli 59 elektrituulikut (sh 47 töötavat) koguvõimsusega 78 MW.
2018. aasta seisuga oli Eestis üle 20 tuulepargi, kokku 139 tuulikut üldvõimsusega 309,96 MW ning nendega toodeti 591 GWh elektrit.
Lõuna-Aafrika Vabariigi lipp
Lõuna-Aafrika Vabariigi lipp on ametlik Lõuna-Aafrika Vabariigi riigilipp. See võeti praegusel kujul kasutusse 27. aprillil 1994 pärast esimesi vabu valimisi ja apartheidipoliitika lõppu.
Uue lipu saamiseks korraldatud konkursile esitatud variantidest ei rahuldanud ükski žüriid, kuid 27. aprilli Frederick G. Brownelli valimisteks kujundatud ajutine lipp leidis rahva hulgas nii suurt poolehoidu, et see jäigi uueks riigilipuks.
Lipul on kolm horisontaalset laidu: üleval punane, all sinine ja keskel roheline, mis hargneb horiontaalselt Y-kujuliseks, kusjuures Y harud lõppevad lipukanga nurkades. Harude vahele moodustub must võrdkülgne kolmnurk, mida Y harudest eraldab kitsas kollane riba. Punane ja sinine laid on rohelisest laiust ja Y harudest eraldatud kitsa valge laiuga. Lipu laiud on vardapoolses osas suhtega 5:1:3:1:5.
Lõuna-Aafrika Vabariigi lipp on ainuke riigilipp, millel on 6 värvi, kuid ei ole vappi ega ornamenti.
Katari lipp
pisi Katari lipp on Katari Riigi ametlik lipp.
Lipp on ametlikult kinnitatud 9. juulil 1971.
Kangas on jagatud vertikaalselt sakilise joonega kaheks väljaks, vardapoolne osa on valge ja lehvipoolne pruunikaspunane (PMS 222). Valge väli moodustab 144, sakiline osa (9 valge teravikuga) 36 ja punane 324 ühikut lipu pikkusest.
1990. aasta NSV Liidu meistrivõistlused rahvusvahelises kabes
Algselt pidi turniir toimuma 18 osavõtjaga. Aga 6. märtsil võeti kooskõlastatuna NSV Liidu Spordikomitee ja NSV Liidu Kabeföderatsiooni presiidiumiga vastu otsus suurendada osavõtjate arvu kaheksateistkümnelt kahekümneni – nimelt anti täiendavalt osavõtuõigus kahele kohalikule mängijale: eksmaailmameister Aleksandr Dõbmanile ja kolmekordsele NSV Liidu ekstšempionile Mihhail Korenevskile. Sellise otsuse vastu olid nii mõnedki osavõtjad ning nad saatsid protestiks telegrammi spordikomiteesse. See aga ei muutnud Korenevski suhtes midagi – tema hakkas rahulikult turniiri mängima. Dõbman oli aga võistluste algusajaks juba ise loobunud osalemissoovist.
Turniiril oli aga veel üks probleemne osavõtja – Leedu esindaja Edvard Bužinskij. Nimelt oli Leedu 11. märtsil välja kuulutanud iseseisvuse. Bužinskij lubati turniirile osalema, kusjuures ta allkirjastas paberi, et ta ei pretendeeri kohale NSV Liidu koondises. Siis aga üheksanda vooru eel käis välk selgest taevast. NSV Liidu Spordikomitee korraldusel saadeti Bužinski kui võõrriigi kodanik turniirilt minema ning tema tulemused tühistati. Seda otsust võisid ilmselt kõige rohkem needa Vadim Virnõi ja Rostislav Leštšinski, kes äsja, vastavalt seitsmendas ja kaheksandas voorus Bužinskit võitnud olid. 1. aprillil aga teatasid NSV Liidu Spordikomitee, NSV Liidu Olümpiakomitee ja spordialade föderatsioonid ajalehes Sovetski sport, et nad loevad Leedu NSV sportlasi Nõukogude Liidu rahvaste ühtsesse perre kuuluvaiks ning kutsuvad neid osalema riigi meistrivõistlustel.
Turniiri võitis aga 10 päeva enne turniiri algust maailmameistrimatšis Ton Sijbrandsi alistanud Aleksei Tšižov. See oli tema teine NSV Liidu meistri tiitel.
Keo
Aastatel 1991–2017 (kuni Eesti omavalitsuste haldusreformini) asus küla Raikküla vallas.
Keo külas sündis maalikunstnik Johannes Võerahansu.
Khyber Pakhtunkhwa provints
Khyber Pakhtunkhwa provints (varem Loodepiiriprovints) on Pakistani provints. Piirneb läänes ja põhjas Afganistaniga.
Provints jaguneb 34 ringkonnaks.
Välislingid
🇵🇰
CGI
CGI (ingliskeelne akronüüm nimetusest Common Gateway Interface) on standard (RFC 3875: CGI Versioon 1.1), mis defineerib, kuidas veebiserver saab veebilehtede genereerimise delegeerida teistele tekstipõhist sisendit-väljundit toetavatele programmidele.
Standardit toetavaid programme nimetatakse ka CGI-programmideks. Kuigi selleks võib kasutada peaaegu kõiki programmeerimiskeeli, taandub see nende mugavama kasutuse tõttu enamasti siiski vaid skriptimiskeeltele. Skriptimiskeeltest leiavad CGI-programmide koostamisel enim kasutust Perl ja PHP aga ka Python ning Ruby, UNIXi laadsetel operatsioonisüsteemidel ka shell skript.
CGI-programmidega käib veebilehe genereerimine võrdlemisi aeglaselt, kuna iga programmi poole pöördumise korral peab veebiserver selle uuesti käivitama (mälu hõivamine, muutujate algväärtustamine, programmi käivitamine, mälu vabastamine). Väikese koormusega veebilehtedel pole see probleem, kuid keskmise koormuse juures hakkab see veebilehe kiirust märgatavalt piirama. Lahenduseks pakutakse serveriprogrammidele mooduleid või laiendusi, mille peamine eesmärk on kaotada CGI-programmide alalised mälu hõivamise ja vabastamise protseduurid. Teiseks võimaluseks on kasutada veebiserveri juures FastCGI-moodulit, mis üritab veidi vähendada mälu hõivamise ja vabastamise tsükleid. Suuremat ajutist koormust põhjustavate veebilehtede loomiseks saab kasutada võtet, kus staatilised lehed koostatakse kindlate ajavahemike järel ja veebiserver serveerib valmis lehti, mitte ei genereeri iga päringu korral uut.
Rawalpindi
Rawalpindi on linn Pakistanis Pandžabi provintsis, Rawalpindi ringkonna keskus.
Linnas asub Pakistani sõjaväe peakorter. 1960ndatel oli Rawalpindi Pakistani pealinn.
Rawalpindis tapeti 1951. aastal Pakistani esimene valitud peaminister Liaquat Ali Khan. 1979. aastal hukati seal peaminister Zulfikar Ali Bhutto. 2007. aastal tapeti seal Zulfikar Ali Bhutto tütar, endine peaminister Benazir Bhutto.
pisi|tühi|Rawalpindi
Igor Sorin
Igor Sorin (10. november 1969 Moskva – 4. september 1998 Moskva) oli vene muusik ja luuletaja.
Ta oli ansambli Ivanuški International liige.
Koikse
Koikse on küla Rapla maakonnas Rapla vallas.
Aastatel 1991–2017 (kuni Eesti omavalitsuste haldusreformini) asus küla Raikküla vallas.
Kombitsakaare
Kombitsakaare ehk lofofoor ehk käsihaarmed ehk kombitspärjakandja on omapärane toitumisorgan, mis esineb kolmel selgrootute loomade rühmal: käsijalgsed, sammalloomad ja pärgussid. Kõik lofofooriga organismid elavad vees.
Lofofoor kujutab endast ripsmeliste kombitsatega ringi, mis ümbritseb suud, tavaliselt on see küll hobuserauakujuline või kaarjas.
Lofofooridega organisme on traditsiooniliselt peetud monofüleetiliseks rühmaks, kuid praegused uuringud kinnitavad, et need rühmad on seotud ka limuste ja rõngusside hõimkondadega, mis üheskoos moodustavad ülemhõimkonna Lophotrochozoa.
Elmar Ilp (ohvitser)
Elmar Ilp (15. oktoober 1904 Tartu – 11. detsember 1941 Sevurallag, Sverdlovski oblast) oli Eesti sõjaväelane (leitnant).
Terminaator: Lunastus
"Terminaator: Lunastus" (originaalpealkirjaga Terminator Salvation) on 2009. aastal linastunud Ameerika Ühendriikide ulmemärul, mille lavastas McG.
Trohhofoor
thumb|[[Soomuslimused|Soomuslimuse (limuste klass) ontogenees: esimesel pildil on kujutatud trohhofoori, teisel moondestaadiumit, kolmas on soomuslimuse noorjärk]] Trohhofoor ehk trohhosfäär ehk pärgvastne on mõnede meres elavate loomarühmade vastne, mis on varustatud paljude ripsmetega.
Ripsmete abil on trohhofoor võimeline kiiresti liikuma ja tekitama veekeerise, mis aitab neil kontrollida oma liikumissuunda ning püüda toitu.
Trohhofoor esineb kummarloomadel, limustel, rõngussidel, kida- ja konuvaklatel. Kõik need rühmad kuuluvad ülemhõimkonda Lophotrochozoa. Usutakse, et trohhofoor esines nende rühmade esivanema elutsüklis.
Enamasti on trohhofoorid planktonitoidulised.
Pargitatar
Pargitatar (Reynoutria Houtt.) on tatraliste sugukonda kuuluv perekond, teise käsitluse järgi perekonna konnatatar (Fallopia) sektsioon. Varasema taksonoomia järgi kuulus perekonda kirburohi.
Hüdroelektrijaam
thumb|280px|Hüdroelektrijaama põhimõtteskeem Hüdroelektrijaam (lühend HEJ; ka veejõujaam, hüdrojaam) on elektrijaam, milles vee potentsiaalne energia muundatakse elektrienergiaks.
Pargitatar
Eestis võivad metsistuda kaks liiki:
Hüdroelektrijaam
Reeglina ehitatakse hüdroelektrijaamad suurtele jõgedele, kus paisuga ülespaisutatud vesi paneb langedes pöörlema hüdroturbiinid koos elektrigeneraatoritega. Nende ehitamine on aeganõudev ja kulukas (mahukad mullatööd ja betoonitööd paisude ehitamisel), kuid energia omahind on suhteliselt madal, sest ekspluatatsioonikulud on väikesed. Vahel kasutatakse hüdroelektrijaamasid voolukõikumiste tasakaalustamiseks, kui perioodidel, mil voolu tarbimisest rohkem toodetakse, kasutatakse seda vee madalamalt kõrgemal asuvatesse basseinidesse pumpamiseks ja hiljem vajaduse korral jällegi toodab pumbatud vesi elektrit.
Ariidsetes piirkondades on hüdroelektrijaamade veehoidlad olulised asulate ja põllumajanduse veega varustamisel.
Jõgedel, mille äravool on aasta läbi ühtlane või mille orgu ei ole võimalik veehoidlat rajada (orgu uputada), on võimalik juhtida kogu jõe vesi oru veeru ülaosas kulgevasse pealevoolukanalisse. Kohta, kus jõeoru põhi langeb piisavale sügavusele pealevoolukanalist, ehitatakse elektrijaam ise.
Hüdroelektrijaamade ehitamisega kaasneb ka elanike evakueerimine (piirkondadest kuhu tahetakse jaam rajada), kuna sealsed piirkonnad ujutatakse üle. Paljud ettevõtted peavad ümber kolima. Kalade liikumist häiritakse ja tehastest, mis on jäänud vee alla, võib levida mürgiseid aineid.
Turism levib sealsetes piirkondades samuti. Turismitalusid ja vaatamisväärsusi saab sinna ehitada ning turistid käivad ka HEJ vaatamas.
Hüdroelektrijaamasid ja vesiveskeid on uurinud ja kavandanud tehnikateadlased August Velner ja Harald-Adam Velner
Hüdroelektrienergia
Hüdroelektrienergia on gravitatsiooni toimel voolava või langeva vee jõul toodetud elektrienergia.
Enamik hüdroelektrienergiat tuleb elektrigeneraatorite turbiine pöörlema paneva paisutatud vee potentsiaalsest energiast.
See on levinuim taastuvenergia vorm.
Maailmas toodetavast elektrienergiast moodustab hüdroelektrienergia 16%.
Eesti hüdroelektrijaamad
Seisuga märts 2011 oli Eesti elektrivõrkudesse ühendatud 47 erinevat hüdroelektrijaama ja elektrit tootvat vesiveskit võimsuste vahemikus 4 kW kuni 2 MW koguvõimsusega 8,09 MW. Mõned neist (Kotka, Kunda) on seisatud. Aastatel 2011–2020 on oodata jaotusvõrkudesse 9 täiendava mini- ja mikrohüdroelektrijaama (MHEJ) liitumist koguvõimsusega 1,224 MW. Kõik nimetatud jaamad ja veskid kujutavad endistest rajatistest taastatud üksusi. Eesti jõgedel leidub veel sobivaid jõuastmeid täielikult uute jaamade rajamiseks, kuid selliste tasuvusaeg kujuneks praeguste elektrihindade juures ebaotstarbekalt pikaks ja võib kõne alla tulla kaugemas tulevikus. Erandiks võiks olla Omuti kärestikud Narva jõel, kuhu oleks võimalik rajada jaam võimsusega kuni 30 MW.
''NB! nimekiri pole täielik''
Narva hüdroelektrijaam Narva jõel ei kuulu Eestile, vaid asub Venemaa territooriumil.
Attock
Attock on linn Pakistanis Pandžabi provintsis, Attocki ringkonna keskus. Asub 80 km Rāwalpindist loodes.
1985. aastani oli linna nimi Campbellpur.
Attocki lähedal sündis Pāṇini.
Kõrvetaguse
Kõrvetaguse on küla Rapla maakonnas Märjamaa vallas.
Enne Eesti omavalitsuste haldusreformi 2017. aastal kuulus küla Raikküla valda.
Jalase
Jalase (jallai=jalakas, soome k. jalo- suur, jõuline, õilis) on küla Rapla maakonnas Rapla vallas.
Aastatel 1991–2017 (kuni Eesti omavalitsuste haldusreformini) asus küla Raikküla vallas.
Jalase küla arendustöö eest sai Aino-Helene Valgma 1993. aastal Eesti Taassünni auhinna.
Külakompleksis on 23 talu: Oosi, Aadu, Tiido-Joosepi, Otto, Mäe, Reinu, Andrekse, Matsi, Väljamardi, Otsa, Tiidotõnikse, Pikapõlma, Viina, Siimu, Männiku, Latsi-Sõelaveski, Sepa, Jalase koolimaja, Väljataguse, Pekla, Kerstiaugu, Leese, Neeruti.
Ajalugu
Küla on esmamainitud 1241. aastal (küla nimi oli Jalaes, Taani dokumentide järgi Iales). 1389. aastal on mainitud küla mõisaasemena, mis näitab, et enne Jüriöö ülestõusu oli tekkinud Jalasele mõis. 1389. aastal oli küla nimest saanud Yallas, mis oli vasallimõis 3 adramaaga. 1586. aastal sai küla nimeks Jallistkulle, 1700. aastal Jallas ning 1900. aastast on küla nimetatud Jalase külaks.
Külas tegutses ka külakool (1880–1961), mis hiljem on tegutsenud koolimuuseum. Praeguseks on see registreeritud kinnismälestisena. Algkoolis õpetas 81 aasta jooksul 10 õpetajat ja 4 lühiajalist asendajat. Esimene koolmeister oli Jüri Nerva. Koolis oli 20–30 õpilast, sõltuvalt sellest, mitme klassiga kool on töötanud ning kuidas koolipiirkond on muutunud. Pärast kolhoosi moodustamist 1949. aastal ei suudetud üle 12 aasta enam kooli töös hoida ning see suleti.
20. sajandi keskpaigas tegutsesid Jalasel Jalase Haridusseltsi laulukoor, Jalase orkester, Jalase näitering, Jalase pritsimehed ja Jalase võrkpallimeeskond.
Prut
Prut (ukraina keeles Прут) on jõgi Euroopas.
Algab Ida-Karpaatide põhjanõlvult. Voolab algul kirdesse ja itta läbi Bukoviina. Seejärel pöördub lõunasse ja voolab läbi Moldova. Suubub vasakult Doonausse.
Pikkus 953 km, valgala 27 500 km².
Terminaator 2: Kohtupäev
"Terminaator 2: Kohtupäev" (originaalpealkirjaga "Terminator 2: Judgment Day") on 1991. aasta USA mängufilm.
Malta lipp
Malta lipp on Malta Vabariigi ametlik lipp.